"Ахыб мҿыла еибаркын, ирласны амца амкыртә еиԥш ишахәҭоу аус адуламызт. Ҳара уи азы изныкымкәа ақьаадқәа ҳаҩхьан, аха алшара ахьрымамыз аҟынтәи аума, изыхҟьаз ҳаздыруам, аӷәы амца акит. Хымз-ԥшьымз раԥхьа ашкол аҟны агәаҭарақәа мҩаԥаагахьан апрокуратура аусзуҩцәеи ҳареи, иҟан ирыгқәаз уажәраанӡа инармыгӡацыз. Ашкол иамаӡам абылраҽацәыхьчаратә сигнализациа, уигьы раҳҳәахьан, аха ақәыргыларазы алшара рымамызт", - ҳәа азгәеиҭеит Кәыҵниа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
"Иарбан мшу сгәалашәом, аха ҵыԥх акәын, машьынала амҩа ҳақәын Ҭенгьиз Иналиԥа иахь. Иара Речхә ақыҭа дынхоит. Уа ҳнаӡаанӡа кәара хәыҷык ыҟоуп, сиазҵааит иахьӡи ҳәа. Ҵыскәара ахьӡуп ҳәа сеиҳәеит. Иара даԥсыуоуп, аха абызшәа издыруам. Иаанаго закәу удыруама ҳәа саниазҵаа, исыздыруам ҳәа сеиҳәеит. Еиҭаганы иаанагоз иасҳәеит гыршәала. Даара иџьасшьеит иахьа уажәраанӡагьы ахьӡ злеиқәхаз. Ус амҩан хәадак ыҟоуп, уахьыҩхало, дәҳәыԥш бзиак улаԥш иҵашәоит, уи ахьӡ Аџьажә ду ахьӡуп, аџь иадҳәалан. Уи иаанагозгьы издыруамызт, еиҭаганы иасҳәеит. Амҩан ҳахьықәыз аҭыԥ хьыӡқәа ииҳәоз аԥсышәала ицәажәоз маҷӡам. Иахьа уажәраанӡа еиқәхеит, рыҭҵаара аҭахуп", - ҳәа азгәеиҭеит Шьониа.
Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит:
Белла Қьецԥҳа Гал араион ашьаҭа зыркыз изкны: ақыҭанхамҩа инапы алакын
"Гагра ақалақь аҟны аԥсуа школ шьаҭанкыла аргылара иалагеит, иахьазы 90 процент инеиҳаны апроект иарбаз аусурақәа нагӡоуп. Ашкол аргылара ианалага инаркны иахьанӡа хылаԥшра аман еснагь араион анапхгара, аҵараҟәша ахадара рҟынтәи. Ашкол аусура аларгаразы зда ԥсыхәа амам ҳәа иаҳԥхьаӡоз азҵаарақәа анапхгара рҟынӡа инаҳгеит. Уи ашьҭахь аекономика аминистр ашкол даҭааит, лыблала илбеит иагыз-иабзаз. Урҭ азҵаарақәа ракәын иқәгылаз араион анапхгара раԥшьгарала имҩаԥгаз аизараҟны. Зыда ԥсыхәа амам ҳәа ҳазҿу, азҵаара ҳазцәырзго акәны иҟоуп аенергетика, ашкол иаҭахуп атрансформатор, аизараҿы ӡбашьас иаҭатәу хырхарҭақәак аарԥшын. Иаҳҭаху ашколтә маҭәахәқәа рызҵаара шьҭаҳхит, ақалақь анхамҩа-бзазаратә ҟәша аҿаԥхьа азҵаарақәа ықәгылан аӡымҩангагақәа реиԥшьра иазкны", - лҳәеит Гәынԥҳа.
Лара иазгәалҭеит ашкол аргыларазы ахарџьнҵа апроект ашьақәыргылараан, уи аусуразы зда ԥсыхәа амам иагжьыз ыҟан ҳәа.
"Уигьы ахҟьеит иахьа аргыларатә ус знапы иану дзықәшәо ауадаҩрақәа, аха егьа ус акәзаргьы, иаҳбоит уи ада ашкол аусура шалыршамхо. Аизараҟны агәрагара ҳауит араион анапхгара гәыкала иазҿлымҳаны ари азҵаара ишазнеиуа. Ишьақәыргылан инхарҭәаау ахарџьнҵа, аԥара ԥшааны иагу-иабзоу ҟаҵаны, цәыббрамзазы ашкол аусура иалагартә еиԥш", - лҳәеит Гәынԥҳа.
Лара убасгьы иазгәалҭеит шаҟа аҵакы ӷәӷәаз Гагра ақалақь аҟны аԥсуа школ аргылара аҭоурых.
Гагратәи ашкол №1 дыргылеит урыстәылатәи афинанстә цхыраара аҳәаақәа ирҭагӡаны. Аусурақәа ирзоурыжьуан аханатә иаҟз адыррақәа рыла 357 миллион мааҭ. Ахыбра ҿыц пшь-корпуск рыла ишьақәгылоуп, урҭ ргылоуп уаанӡа ашкол ахьыҟаз аҭыԥан, ашкол ҿыц 700–ҩык рҟынӡа ахәыҷқәа акуеит. Аргылара иалагеит 2017 шықәса рзы.
Шәазыӡырҩы аудио. Инеиҵыху анҵамҭа шәаҳар шәылшоит арадио Sputnik Аԥсны аефир.
Иара убас шәаԥхьар ҟалоит:
АҞӘА, рашәара 2 – Sputnik. 2020 шықәса ажьырныҳәамза инаркны лаҵарамзанӡа еизгоу аҳазатә шәарақәа 94% инагӡоуп ҳәа азаарыцҳаит Sputnik Аҳәынҭқарратә ҳазалхратә еилакы аҟынтәи.
"Апандемиа инадҳәаланы аԥкырақәа шалагалазгьы 2020 шықәса ажьырныҳәамза инаркны лаҵарамзанӡа еизго аҳазатә шәарақәа 94% инагӡоуп. Азеиԥш шәарақәа 687 миллион мааҭ ҟалеит" ҳәа азгәарҭеит аусбарҭаҿы.
Ажьырныҳәа-лаҵара рзтәи аҳазалхратә шәарақәа 2019 шықәсазтәи арбагақәа иреиҳауп 85 миллион рыла рҳәеит аилак аҿы.
Лаҵара 12 рзы афинансқәа рминистрреи ашәахтәеизгареи аҳазалхратәи усбарҭақәеи русеицурала лаҵара раԥхьатәи жәамш рзы иалыршахеит 80 миллион мааҭ абиуџьет ахь инеиртә аҟаҵара иҳәеит Владимир Делба аԥыза-министр имҩаԥигаз аилацәажәараан.
Делба иажәақәа рыла, арҭ аԥарақәа иалдыршоит аҭыԥантәи абиуџьетқәа цхыраагӡак аҳасабала абиуџьет усхк аусзуҩцәа руалафахәы аларшәарц рыҭара.
Иара убас шәаԥхьар ҟалоит: